Minister of Foreign Affairs Shah Mahmood Qureshi Speech at Virtual Meeting | PTIOfficial | 24 Sep 20
Channel: Pakistan Tehreek-e-Insaf
Date: 2020-09-24

Minister of Foreign Affairs Shah Mahmood Qureshi Speech at Virtual Meeting of The Foreign Ministers of the 27-member Conference on Interaction and Confidence Building Measures in Asia (24.09.20)
#Pakistan 🇵🇰 #COVID19 #UnitedNations 🇺🇳 #CICA #UNGA #UNGA75 #UN75
وزیر خارجہ مخدوم شاہ محمود قریشی نے کہا ہے کہ کرونا عالمی وبا نے دنیا کو اقتصادی، معاشرتی اور صحت عامہ سمیت بہت سے چیلنجز سے دو چار کر دیا ہے ۔ان چیلنجز سے نمٹنے کیلئے ہمیں اعلیٰ سطح پر کثیر الجھتی تعاون درکار ہو گا ۔ایسے عالمگیر نوعیت کے باہمی تعاون کا فریم ورک اقوام متحدہ کے چارٹر میں موجود ہے ۔وزیر اعظم عمران خان نے کرونا وبا کے معاشی مضمرات سے نمٹنے اور کمزور معیشتوں کو سہارا دینے کیلئے گلوبل ڈیٹ ریلیف کی تجویز دنیا کے سامنے رکھی۔پاکستان، بھی دیگر ممالک کی طرح کرونا وبائی عفریت سے نمٹنے اور فلاح عامہ کے تحت کرونا ویکسین کی تیاری کے حوالے سے بھرپور عالمی کاوشوں میں شامل ہے ۔کورونا ویکسین کی رسائی تمام ممالک تک یقینی بنانا ہوگی۔ ان خیالات کا اظہار انہوں نے باہمی روابط و ایشیا میں اعتماد سازی کے اقدامات (CICA ) کے حوالے سے منعقدہ وزراءکانفرنس سے بذریعہ ویڈیو لنک خطاب کرتے ہوئے کیا۔ انہوں نے کہا ہم نے ہمیشہ امن و امان کی ترویج کو ترجیح دی کیونکہ ہم سمجھتے ہیں کہ دنیا سے تخفیف غربت اور دیرپا معاشی ترقی کے اہداف کے حصول کیلئے علاقائی اور عالمی امن کا قیام ناگزیر ہے ۔وزیر اعظم عمران خان نے بہت پہلے واضح کیا تھا کہ افغانستان کے مسئلے کو طاقت کے ذریعے حل نہیں کیا جا سکتا - ہم سمجھتے ہیں کہ خطے میں دیر پا قیام امن کیلئے افغانستان میں امن و استحکام کا ہونا ناگزیر ہے ۔ افغانستان میں امن سے خطے میں خوشحالی آئیگی۔ ہمیں خوشی ہے کہ آج دنیا ہمارے موقف کو تسلیم کر رہی ہے ۔ افغانستان میں قیام امن کے لئے مذاکرات ہی واحد راستہ ہیں ۔دوحہ میں بین الافغان مذاکرات کا انعقاد ایک بہت اچھا اقدام ہے۔افغان قیادت کو چاہیے کہ وہ اس نادر موقع سے فائدہ اٹھاتے ہوئے سب کی شمولیت سے ایک جامع, وسیع البنیاد اور دیرپا سیاسی تصفیہ کی طرف بڑھیں۔ پاکستان نے مشترکہ ذمہ داری کے تحت افغان امن عمل میں اپنا مصالحانہ کردار خلوص نیت سے ادا کیا - جس کے نتائج 29 فروری 2020 کے امریکہ طالبان معاہدے کی صورت میں سامنے آئے۔ہم تمام اسٹیک ہولڈرز سے توقع رکھتے ہیں کہ وہ اپنا مجوزہ کردار ادا کرتے ہوئے افغانستان میں قیام امن کے خواب کو شرمندہ تعبیر کریں گے ۔ہمیں اس موقع پر شرانگیز عناصر پر بھی کڑی نظر رکھنا ہو گی۔انہوں نے کہا جنوبی ایشیا میں امن و امان اس وقت تک قائم نہیں ہو سکتا جب تک مسئلہ کشمیر، کشمیریوں کی امنگوں اور اقوام متحدہ سیکورٹی کونسل کی قراردادوں کی روشنی میں حل نہیں ہو جاتا۔بھارت سرکار نہتے کشمیریوں کو مسلسل ظلم و استبداد کا نشانہ بنا رہی ہے کشمیری طویل مدت سے قابض بھارتی فوج کے بدترین محاصرے کا سامنا کر رہے ہیں۔بھارت سرکار کی طرف سے مقبوضہ کشمیر میں اٹھائے گئے 5 اگست 2019 کے یکطرفہ اقدامات نے کشمیریوں کے تشخص کو پامال کرتے ہوئے ان کی زندگیوں کو اجیرن بنا دیا ہے ۔ کشمیر میں انسانی حقوق کی خلاف ورزیاں جاری ہیں۔ کشمیریوں کو ان کے جائز حق، حق خودارادیت کا نہ ملنا، اقوام متحدہ کی قراردادوں، بین الاقوامی قوانین اور سیکا کے بنیادی اصولوں کے منافی ہے۔انہوں نے کہا مسئلہ کشمیر کا حل اس کی قراردادوں کے مطابق ہونا چاہئے۔ انہوں نے کہا پاکستان نے ہمیشہ بین المذاہب ہم آہنگی اور امن عامہ کے سنہری اصولوں کی ہر سطح پر حمایت کی ہے۔ہمیں زینوفوبیا، اسلاموفوبیا اور اقلیتوں کے خلاف نفرت آمیز رویے کے بڑھتے ہوئے رجحان پر گہری تشویش ہے۔حیرت کی بات یہ ہے کہ تشدد کا شکار ان اقلیتوں کا تعلق مختلف مذاہب سے ہے اقلیتوں بالخصوص مسلمانوں کے خلاف یہ ناروا سلوک ہماری ہمسائیگی میں بھی روا رکھا جا رہا ہے ۔انہوں نے کہا پاکستان دیرپا ترقی اور استحکام کیلئے روابط کے فروغ پر یقین رکھتا ہے اس لیے ہمیں خوشی ہے کہ ہم چین کے بی آر آئی (Belt and Road Initiative ) منصوبے کے انتہائی اہم حصے، پاک چین اقتصادی راہداری کے ساتھ منسلک ہیں ۔یہ منصوبہ نہ صرف ہماری اقتصادی ترقی کیلئے اہم ہے بلکہ پورے خطے کی ترقی اور استحکام کیلئے سود مند ثابت ہو گا ۔انہوں نے اس عزم کا اظہار کیاکہ پاکستان، تمام ریاستوں کے ساتھ برابری کی سطح پر دو طرفہ تعلقات کا خواہاں ہے۔پاکستان، سیکا کے طے کردہ اہداف کے حصول اور امن عامہ کیلئے اپنا کردار ادا کرنے کیلئے تیار ہے۔اور پاکستان، خطے اور عالمی امن و استحکام کیلئے اپنا کردار ادا کرنے کیلئے پر عزم ہے ۔ وزیرخارجہ نے سیکا کی چیرمین شپ سے